Diari Oficial de la Generalitat Valenciana


Sumari del DOGV 8386, del 19-09-2018 (2018/8595)

DECRET 146/2018, de 14 de setembre, del Consell, de creació de l'Escola Oficial d'Idiomes L'Alacantí a Sant Vicent del Raspeig.
-------------------------------------------------------------------------------------------------------------------------------

### Dades del document

Número de DOGV
:   8386

Data del DOGV
:   19-09-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8595


Data del document
:   14-09-2018

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 146/2018, de 14 de setembre, del Consell, de creació de l'Escola Oficial d'Idiomes L'Alacantí a Sant Vicent del Raspeig.  
 [2018/8595]  
Els estudis de planificació educativa realitzats per la Direcció General de Política Educativa, de la Conselleria d'Educació, Investigació, Cultura i Esport, tenint en compte criteris territorials, poblacionals, culturals i d'impacte socioeconòmic, tal com s'estableix en l'article 6 del Decret 167/2017, de 3 de novembre, del Consell, pel qual s'aprova el Reglament orgànic i funcional de les escoles oficials d'idiomes, aconsellen crear una escola oficial d'idiomes a Sant Vicent del Raspeig, per a impartir els ensenyaments d'idiomes previstos en el capítol VII del títol I de la Llei orgànica 2/2006, de 3 de maig, d'educació. El nou centre es crea pel desglossament de l'Escola Oficial d'Idiomes d'Alacant de la Secció de Sant Vicent del Raspeig.  
  
La nova escola oficial d'idiomes estarà situada a l'edifici propietat de la Conselleria d'Educació, Investigació, Cultura i Esport situat a l'avinguda d'Haygon, s/n, de Sant Vicent del Raspeig, i compartit amb l'IES Haygon. Aquest edifici compta amb les instal·lacions adequades per a l'ús previst i reuneix els requisits establits per la normativa bàsica.  
  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica. En l'article 7 del Reglament orgànic i funcional de les escoles oficials d'idiomes, aprovat pel Decret 167/2017, de 3 de novembre, del Consell, s'estableix que aquests centres tindran la denominació específica que determine la conselleria competent en matèria d'educació, després de consultar el consell escolar municipal o, en cas o de no estar constituït, el ple de l'ajuntament corresponent. Així, una vegada consultat el Consell Escolar Municipal de l'Ajuntament de Sant Vicent del Raspeig, es proposa que la denominació específica de la nova escola oficial d'idiomes siga L'Alacantí.  
  
Per això, de conformitat amb el que s'estableix en l'article 17 de la Llei orgànica 8/1985, de 3 de juliol, reguladora del dret a l'educació; en la Llei orgànica 2/2006, de 3 de maig, d'educació, i en el Decret 167/2017, de 3 de novembre, del Consell, pel qual s'aprova el Reglament orgànic i funcional de les escoles oficials d'idiomes, a proposta de la Conselleria d'Educació, Investigació, Cultura i Esport, prèvia deliberació del Consell en la reunió del 7 de setembre de 2018,  
  
  
  
DECRETE  
  
Article únic. Creació del centre  
Es crea, per desglossament de l'EOI d'Alacant de l'actual Secció de Sant Vicent del Raspeig, el següent centre docent:  
  
Província: Alacant.  
Localitat: Sant Vicent del Raspeig.  
Denominació: Escola Oficial d'Idiomes L'Alacantí.  
Titular: Generalitat.  
Codi: 41336921.  
Domicili: avinguda d'Haygon, s/n.  
Ensenyaments: idiomes.  
Capacitat: 1.165 alumnes.  
  
  
DISPOSICIÓ ADDICIONAL  
  
Única. Inscripció  
El que estableix aquest decret s'inscriurà en el Registre de Centres Docents de la Comunitat Valenciana.  
  
  
  
DISPOSICIONS FINALS  
  
Primera. Desenvolupament  
Es faculta la conselleria competent en matèria d'educació perquè adopte les mesures necessàries per al compliment i el desenvolupament del que s'estableix en aquest decret, així com per a modificar, si escau, el domicili, la denominació i la configuració del centre.  
  
Segona. Efectes  
Aquest decret serà efectiu des de l'inici del curs escolar 2018-2019.  
  
  
València, 14 de setembre de 2018  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ